ທ່ານໂອ​ບາ​ມາກ່າວວ່າ ເສດຖະກິດຂະຫຍາຍໂຕ ບໍ່ໄວພໍ
ປະທານາທິບໍດີໂອບາມາຮຽກຮ້ອງ​ໃຫ້​ລັດຖະ ສະພາ​ສະຫະລັດ​ ຮັບ​ຜ່ານ​ຂໍ້​ສະ​ເໜີ​ບາງ​ຢ່າງ ທີ່ທ່ານໄດ້ສະເໜີໄປແລ້ວນັ້ນ ເພື່ອຊຸກຍູ້ ເສດຖະກິດ.
ປະທານາທິບໍດີບາຣັກ ໂອບາມາ ແຫ່ງສະຫະລັດກ່າວວ່າ ເສດຖະກິດຂອງອະເມຣິກາກໍາລັງຂະຫຍາຍໂຕ ແຕ່ບໍ່ໄວພໍ ຕາມທີ່ຕ້ອງການ ໃນການໃຫ້ສໍາພາດກັບຕາໜ່າງຂ່າວ ໂທລະພາບ NBC News ໃນວັນອາທິດວານນີ້ ທ່ານໂອ ບາມາໄດ້ຮຽກຮ້ອງໃຫ້ລັດຖະສະພາສະຫະລັດ ຮັບຜ່ານຂໍ້ ສະເໜີບາງຢ່າງຂອງທ່ານໃນປັດຈຸບັນ ເຊ່ນເລັ່ງລັດການ ໃຫ້ເງິນກູ້ຢືມແກ່ພວກທຸລະກິດຂະໜາດນ້ອຍ ແລະລົດພາ ສີໃຫ້ພວກບໍລິ ສັດຕ່າງໆ ທ່ານໂອບາມາກ່າວວ່າ ການອອກກົດໝາຍທີ່ຊ່ອຍພວກ ທຸລະກິດລາຍນ້ອຍໃຫ້ໄດ້ຮັບສິນເຊື່ອນັ້ນ ຈະເປັນສິ່ງຊຸກຍູ້ ຫລາຍຂຶ້ນໃຫ້ພວກທຸລະກິດເຫລົ່ານີ້ ທໍາການລົງທຶນຕື່ມ ປະທານາທິບໍດີສະຫະລັດກ່າວຕື່ມວ່າ: ທ່ານໂອບາມາຍັງກ່າວຕໍ່ຕາໜ່າງຂ່າວ NBC ເຊ່ນກັນວ່າ ທ່ານບໍ່ເປັນຫ່ວງກ່ຽວກັບ ການສໍາຫລວດຫາງສຽງປະຊາຊົນໃນສະຫະລັດ ຫວ່າງໄວໆຜ່ານມານີ້ ທີ່ພົບເຫັນວ່າ ປະຊາຊົນອະເມຣິກັນໃນຈໍານວນ 1 ສ່ວນ 5 ເຊື່ອວ່າ ທ່ານເປັນມຸດສະລິມເຖິງແມ່ນວ່າທ່ານຈະປະຕິບັດສາສະໜາຄລິສກໍຕາມ ແລະກໍໄດ້ປະກາດໃຫ້ປະຊາຊົນຊາບມາຫລາຍຄັ້ງແລ້ວ ກ່ຽວກັບຄວາມເຫລື້ອມໃສທາງສາສະໜາຂອງທ່ານນັ້ນ ນອກນີ້ທ່ານຍັງກ່າວເຊ່ນກັນວ່າ ທ່ານບໍ່ມີຄວາມກັງວົນໃດໆ ກ່ຽວກັບຂ່າວຊ່າລືທີ່ວ່າ ທ່ານບໍ່ໄດ້ເກີດຢູ່ໃນສະຫະລັດອະເມຣິກາ ໂດຍກ່າວວ່າ ທ່ານບໍ່ສາມາດທີ່ຈະໄປໃສມາໃສ ໂດຍທີ່ມີໃບລາຍເກີດຕິດໃສ່ໜ້າຜາກຂອງທ່ານ ຢູ່ຕະຫລອດເວລາ